มีเพศสัมพันธ์ ในวันสุดท้ายของประจำเดือน เมือวันที่21 May แบบสอดใส่ไม่ได้ป้องกันเป็นเวลานิดเดียว ไม่ได้หลั่งใน เมื่อวันที่25 June ตรวจครรภ์แล้ว ขึ้น1 ขีด แต่มีอาการเจ็บนม2 สัปดาห์แล้ว จะท้องรึป่าวคะ
สวัสดีค่ะ หากนับจากวันแรกที่มีประจำเดือนมา จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก และหากได้ตรวจหาการตั้งครรภ์หลังจากที่ประจำเดือนขาดไปแล้ว พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนยังไม่มา จึงเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นสำหรับอาการเจ็บเต้านม อาจเกิดจากการแปรปรวนของฮอร์โมนก็ได้ แนะนำควรรอประจำเดือนไปอีกซักระยะก่อน หากประจำเดือนมา แล้วอาการเจ็บเต้านมหายไป ก็ไม่ได้ผิดปกติอะไร แต่หากประจำเดือนมาแล้ว แต่อาการเจ็บเต้านมไม่หายไป ก็อาจเกิดจากสาเหตุอื่นๆ เช่น มีเต้านมอักเสบ มีซีสต์ในเต้านม เป็นต้น ซึ่งหากเจ็บเต้านมต่อเนื่อง ก็ควรไปพบแพทย์เพื่อตรวจค่ะ